Како увести постојећи ИЦЦ профил користећи Виндоуз систем.
Ричард Хјуџиз
richard@hughsie.com

This work is licensed under a Creative Commons Attribution-ShareAlike 3.0 Unported License.

# Инсталирање ИЦЦ профила на Мајкрософт Виндоузу

Метод за додељивање профила уређају и коришћење угњеждених кривих калибрације је различит за свако издање Мајкрософт Виндоуза.

# Виндоуз Икс-Пе

Десним тастером миша кликните на профил у Виндоуз истраживачу и кликните на Инсталирај профил. Ово аутоматски умножава профил у исправну фасциклу.

Затим отворите Управљачки центар Боја и додајте профил уређају.

Ако замењујете постојећи профил у Виндоузу Икс-Пе, горња пречица не ради. Профили морају бити ручно умножени у C:\Windows\system32\spool\drivers\color како би првобитни профил био замењен.

Виндоуз Икс-Пе захтева да се програм покрене при покретању система како би се умножиле криве калибрације профила у видео картицу. Ово се може урадити користећи Adobe Gamma, LUT Loader или коришћењем бесплатног програма Microsoft Color Control Panel Applet. Коришћење овог другог додаје нову ставку Боја у управљачки центар и омогућава да се криве калибрације из подразумеваног профила лако поставе при сваком покретању.

# Виндоуз Виста

Мајкрософт Виндоуз Виста грешком уклања криве калибрације из видео ЛУТ-а након пријаве, након обуставе и када се појави УАЦ екран. Ово значи да ћете можда морати ручно поново да учитате криве калибрације ИЦЦ профила. Ако користите профиле са угњежденим кривама калибрације, морате бити веома пажљиви да стање калибрације није очишћено.

# Виндоуз 7

Виндоуз 7 подржава сличну шему као Линукс, у којој се профили могу инсталирати за цео систем или за одређеног корисника. Они се међутим чувају на истом месту. Десним тастером миша кликните на профил у Виндоуз истраживачу и кликните на Инсталирај профил или умножите .icc профил у C:\Windows\system32\spool\drivers\color.

Отворите Управљачки центар Управљање бојом а затим додајте профил у систем кликом на дугме Додај. Кликните на језичак Напредно и потражите Калибрација екрана. Учитавање криве калибрације је омогућено потврдним пољем Користи Виндоуз калибрацију екрана али оно није осетљиво. Ово се може омогућити кликом на Промени системске подразумеване вредности а затим повратком на језичак Напредно и кликом на потврдно поље.

Затворите прозорче и кликните на Поново учитај тренутне калибрације да поставите гама рампе. Криве калибрације профила би сада требале бити постављене за свако покретање система.