Windows жүйесін қолданып, бар ICC профилін қалай импорттауға болады.
Richard Hughes
richard@hughsie.com

This work is licensed under a Creative Commons Attribution-ShareAlike 3.0 Unported License.

# Microsoft Windows жүйесінде ICC профилін орнату

Профильді құрылғыға тағайындау және ендірілген калибрлеу қисықтарын қолдану әдісі Microsoft Windows-тың әр нұсқасы үшін әртүрлі.

# Windows XP

Windows Explorer ішінде профильге оң жақпен шертіп, Профильді орнату опциясын шертіңіз. Бұл профильді тиісті бумаға автоматты түрде көшіреді.

Содан кейін Басқару орталығы Түс терезесін ашып, профильді құрылғыға қосыңыз.

Егер сіз Windows XP жүйесінде бар профильді ауыстырып жатсаңыз, жоғарыдағы жарлық жұмыс істемейді. Түпнұсқа профильді ауыстыру үшін профильдер C:\Windows\system32\spool\drivers\color бумасына қолмен көшірілуі тиіс.

Windows XP профильдің калибрлеу қисықтарын видеокартаға көшіру үшін жүйе іске қосылғанда бағдарламаның орындалуын талап етеді. Бұны Adobe Gamma, LUT Loader немесе тегін Microsoft Color Control Panel Applet көмегімен жасауға болады. Соңғысын қолдану басқару панеліне жаңа Түс элементін қосады және әр жүйе іске қосылғанда үнсіз келісім бойынша профильден калибрлеу қисықтарын оңай орнатуға мүмкіндік береді.

# Windows Vista

Microsoft Windows Vista жүйеге кіргеннен кейін, күту режимінен кейін және UAC экраны пайда болғанда калибрлеу қисықтарын видео LUT-тан қателікпен өшіріп тастайды. Бұл дегеніміз, ICC профилінің калибрлеу қисықтарын қолмен қайта жүктеуге тура келуі мүмкін. Егер сіз ендірілген калибрлеу қисықтары бар профильдерді қолдансаңыз, калибрлеу күйі тазартылмағанына өте мұқият болуыңыз керек.

# Windows 7

Windows 7 жүйесі Linux жүйесіне ұқсас схеманы қолдайды, профильдерді бүкіл жүйеге немесе белгілі бір пайдаланушы үшін орнатуға болады. Дегенмен, олар бір жерде сақталады. Windows Explorer ішінде профильге оң жақпен шертіп, Профильді орнату батырмасын шертіңіз немесе .icc профилін C:\Windows\system32\spool\drivers\color бумасына көшіріңіз.

Басқару орталығы Түсті басқару терезесін ашып, Қосу батырмасын шерту арқылы жүйеге профильді қосыңыз. Кеңейтілген бетіне өтіп, Экранды калибрлеу бөлімін іздеңіз. Калибрлеу қисығын жүктеу Windows экран калибрлеуін қолдану құсбелгісі арқылы іске қосылады, бірақ ол белсенді емес. Оны Жүйелік әдепкілерді өзгерту батырмасын шертіп, содан кейін Кеңейтілген бетіне қайта оралып, құсбелгіні шерту арқылы іске қосуға болады.

Сұхбат терезесін жауып, гамма қисықтарын орнату үшін Ағымдағы калибрлеулерді қайта жүктеу батырмасын шертіңіз. Енді профильдің калибрлеу қисықтары әр жүктелу үшін орнатылуы тиіс.